Den teoretiske del varetages i klubben af engagerede, dygtige undervisere i hver deres fag. Og de senere år har vi haft fælles teori undervisning med vores naboklubber i Viborg og Silkeborg.
Skoleflyet, vi anvender i Herning Svæveflyveklub til din grunduddannelse, er et moderne og meget sikkert tosædet glasfiber-svævefly bygget i Tyskland. På dette fly af typen ASK-21 vil du komme til at flyve det meste af uddannelsesprogrammet med nogle af klubbens ca. 20 ulønnede instruktører.
Og så skal du ud og prøve at lande på en mark sammen med en af vores instruktører i det tosædede skolefly. Hele uddannelsen afsluttes med den praktiske prøve som vi kalder for en S-prøve. Den svarer fuldstændig til en køreprøve. Den "motorsagkyndige" kalder vi bare for en "S-kontrollant". Det er også en svæveflyveinstruktør, der har taget en særlig uddannelse og er godkendt af Trafikstyrrelsen (tidligere SLV. Statens Luftfartsvæsen). Herning svæveflyveklub råder p.t. over 2 S-kontrollanter.